[{"text_idx": "#000000", "text": "Sut y gallwn ni helpu?"}, {"text_idx": "#000002", "text": "Beth yw\u2019r Siarter Cynhwysiant Digidol?"}, {"text_idx": "#000003", "text": "Mae\u2019r Siarter yn bodoli i gefnogi a hyrwyddo sefydliadau sy\u2019n gweithio yn y sector cyhoeddus, y sector preifat neu\u2019r trydydd sector yng Nghymru sy\u2019n barod i hybu sgiliau digidol sylfaenol a helpu pobl i fynd ar-lein."}, {"text_idx": "#000004", "text": "Mae\u2019r Siarter yn cynnwys chwe adduned ac mae\u2019n ffordd i sefydliadau ddangos eu hymrwymiad i helpu pobl sydd wedi\u2019u hallga\u0301u\u2019n ddigidol i fwynhau manteision bod ar-lein \u2013 yn enwedig pobl hy\u0302n, pobl ag anableddau, pobl ddi-waith, tenantiaid tai cymdeithasol, teuluoedd mewn tlodi a chymunedau lleiafrifoedd ethnig."}, {"text_idx": "#000005", "text": "Pan fyddwch yn llofnodi\u2019r Siarter Cynhwysiant Digidol, gofynnwn i chi ymrwymo i\u2019r chwe addewid allweddol \u2013 gan ganiata\u0301u i ni weithio gyda\u2019n gilydd mewn ysbryd o gydweithredu er mwyn hyrwyddo cynhwysiant digidol yng Nghymru. Byddwn yn eich cefnogi i ddatblygu a chyflawni\u2019r ymrwymiadau hynny drwy broses Achredu\u2019r Siarter Cynhwysiant Digidol. Dysgwch pa sefydliadau sydd wedi llofnodi\u2019r Siarter Cynhwysiant Digidol ac wedi mynd ymlaen i ennill statws Achrediad yma."}, {"text_idx": "#000006", "text": "Rydym yn sicrhau bod ein holl staff a gwirfoddolwyr yn cael y cyfle i ddatblygu sgiliau digidol sylfaenol, a\u2019u bod yn manteisio ar y cyfle hwn.\nRydym yn sicrhau bod egwyddorion cynhwysiant digidol yn rhan annatod o\u2019n gweithgareddau o ddydd i ddydd ac rydym yn cefnogi ro\u0302l offer digidol o ran rheoli iechyd a llesiant.\nRydym yn annog ac yn cefnogi ein staff a\u2019n gwirfoddolwyr i helpu pobl eraill i fynd ar-lein ac i feithrin yr hyder i ddatblygu sgiliau digidol sylfaenol, a helpu sefydliadau eraill i gofleidio offer digidol.\nRydym yn ymrwymo i ddarparu cymorth ac adnoddau ar gyfer gweithgareddau a mentrau cynhwysiant digidol yng Nghymru ym mha bynnag ffyrdd y gallwn, er mwyn sicrhau y gall pob dinesydd ymgysylltu\u2019n ddigidol (os ydynt am wneud hynny).\nRydym yn rhannu arfer gorau a gweithgarwch o ran cynhwysiant digidol gyda\u2019r rhaglen Cymunedau Digidol Cymru \u2013 Hyder Digidol, Iechyd a Llesiant fel bod ein gweithgareddau\u2019n cael eu cydgysylltu er mwyn sicrhau\u2019r effaith fwyaf posibl a\u2019u mesur yn gyson.\nRydym yn ceisio adeiladu partneriaethau lleol ymhlith sefydliadau sydd am rannu syniadau a chydlynu gweithgareddau gydag eraill yn eu hardal."}, {"text_idx": "#000008", "text": "Darllenwch am rai o\u2019n llofnodwyr Siarter"}, {"text_idx": "#000009", "text": "Pwy sydd wedi arwyddo'r Siarter?"}, {"text_idx": "#000010", "text": "Pwy sydd wedi ennill Achrediad Siarter?"}]